**ՏԵՂԵԿԱՏՎՈՒԹՅԱՆ ՆԵՐԿԱՅԱՑՄԱՆ ՀԱՅՑ**

**ԴԻ-ՎԻ-ՎԻ ԻՆԹԵՐՆԵՅՇՆԱԼԻ ՀԱՅԱՍՏԱՆՅԱՆ ԳՐԱՍԵՆՅԱԿԻ ԿՈՂՄԻՑ**

**ԱՋԱԿՑՎՈՂ ՄԵԾԱՀԱՍԱԿՆԵՐԻ ԿՐԹՈՒԹՅԱՆ ԿԵՆՏՐՈՆՆԵՐԻ ՀԵՏ ՀԱՄԱԳՈՐԾԱԿՑՈՒԹՅԱՆ ՀԱՄԱՐ**

1. **ՆՊԱՏԱԿԸ**

Սույն հայցով Դի-Վի-Վի Ինթերնեյշնալի հայաստանյան գրասենյակը[[1]](#footnote-1) դիմում է ոչ ֆորմալ, լրացուցիչ կրթության բնագառում գործունեություն ծավալող կազմակերպություններին **պոտենցիալ գործընկերության տեղեկատվության ներկայացնելու հայցով,** եթե կազմակերպությունը՝

* Հասարակական կազմակերպություն (ՀԿ), հիմնադրամ, մասնավոր կազմակերպություն, համալսարան է կամ այլ կառույց, որը աշխատում է հասարակության լայն շերտերի, տարբեր թիրախային խմբերի հետ՝ մասնագիտական ոչ ֆորմալ կրթության, փափուկ և կոշտ հմտությունների ուսուցման, քաղաքացիական կրթության, համայնքային զարգացման, անձնական աճի և զարգացման ուղղությամբ։
* Ունի ուսումնական ծրագրերի մշակման, իրականացման և կառավարման, ուսումնական գործընթացների գնահատման և հարակից բնագավառների առնվազն 5 տարվա փորձառություն: Մեծահասակների կրթության ոլորտի հետ աշխատանքի փորձը կդիտվի որպես առավելություն:

1. **ՀԱՄԱԳՈՐԾԱԿՑՈՒԹՅԱՆ ՆԱԽՆԱԿԱՆ ՇՐՋԱՆԱԿ**

Ընտրված կազմակերպությունը համագործակցելու է Դի-Վի-Վի Ինթերնեյշնալի հայաստանյան գրասենյակի կողմից աջակցվող **մեծահասակների կրթության կենտրոնների** (այսուհետ՝ ՄԿԿ) հետ հետևյալ ուղղություններով․

* նոր դասընթացի ծրագրի համատեղ մշակում,
* նոր դասընթացի համատեղ իրականացում,
* ToT ՄԿԿ դասընթացավարների համար,
* վարպետության դասեր ՄԿԿ-ի (դասընթացավարների, աշխատակազմի, շահառուների) համար,
* մենթորություն/խորհրդատվություն (շահառուներին, դասընթացավարներին, աշխատակազմին),
* փորձի փոխանակման այցեր,
* այլ։[[2]](#footnote-2)

Վերը թվարկված գործողությունների իրականացման համար նախատեսվում է ընտրված կազմակերպությանը տրամադրել[[3]](#footnote-3)՝

|  |  |
| --- | --- |
| *Համագործակցություն 1 ՄԿԿ-ի հետ* | **մինչև 2500 € օժանդակություն** |
| *Համագործակցություն 2 ՄԿԿ-ի հետ* | **մինչև 5000 € օժանդակություն** |

Ընդհանուր առմամբ նախատեսվում է համագործակցություն 2-ից 4 կազմակերպության հետ։

1. **ՏԵՂԵԿԱՏՎՈՒԹՅԱՆ ՆԵՐԿԱՅԱՑՈՒՄ**

Հետաքրքրված կազմակերպություններին խնդրում ենք լրացնել ստորև ներկայացված տեղեկատվաթերթիկը։

Աղյուսակ 1։ Կազմակերպության վերաբերյալ տեղեկատվաթերթիկ

|  |  |  |
| --- | --- | --- |
| **Շրջանակ** | **Անհրաժեշտ տեղեկատվություն** | **Պատասխան** |
| 1. Կազմակերպության մասին | * Կազմակերպության հիմնադրման/ ստեղծման տարեթիվը |  |
| * Կազմակերպության փորձագիտության շրջանակը/ոլորտները[[4]](#footnote-4) |  |
| * Կրթական ծրագրերի իրականացման փորձառությունը (տարի) |  |
| * Հիմնական դոնորներ/գործընկերներ |  |
| * Ներկայացվածությունը մարզերում |  |
| * Հիմնական անձնակազմ (քանակ) |  |
| * Դասընթացավարներ (քանակ) |  |
| 1. Կրթական գործունեություն | * Կրթական ծրագրերի ուղղություններ (թվարկել) |  |
| * Իրականացված կրթական ծրագրերը (քանակ) |  |
| * Շահառուներ/մասնակիցներ (քանակ) |  |
| * Անվճար/վճարովի դասընթացներ (քանակ) |  |
| * Կարողությունների զարգացման (ToT, մենթորություն, խորհրդատվություն) փորձ |  |
| 1. Հավաստագրում/   լիցենզավորում | Արդյո՞ք կազմակերպությունը հավաստագրված է որևէ միջազգային կամ տեղական ստանդարտներով (նշել տարեթիվը, հավաստագրման առարկան և կառույցը)։ |  |
| 1. Այլ | Կազմակերպության կողմից ներկայացվող լրացուցիչ տեղեկատվություն (ըստ անհրաժեշտության)։ |  |
|  | | |

1. **ՀԱՄԱԳՈՐԾԱԿՑՈՒԹՅԱՆ ՁԵՎԱՎՈՐՄԱՆ ԳՈՐԾԸՆԹԱՑ ԵՎ ԺԱՄԿԵՏՆԵՐ**

Համագործակցության ուղղությամբ աշխատանքները տեղի են ունենալու հետևյալ փուլերով՝

|  |  |
| --- | --- |
| * Տեղեկատվություն ներկայացում կազմակերպությունների կողմից | **ապրիլի 06-ապրիլի 20** |
| * Տեղեկատվական հանդիպում կազմակերպությունների հետ՝ հստակեցնելու համագործակցության շրջանակային մոտեցումներն ու պայմանները | **մայիսի 1-մայիսի 10** |
| * Համագործակցության ամբողջական հայտի ներկայացում հետաքրքրված կազմակերպությունների կողմից | **մայիսի 10-մայիսի 20** |
| * Համագործակցության հաստատման հանդիպումներ թեկնածու կազմակերպության և ՄԿԿ-ների միջև | **մայիսի 20-մայիսի 30** |
| * Գործընկերության ձևավորում և աշխատանքների մեկնարկ | **հունիս 1-հունիս 15** |

Վերը նշված փուլերում ներգրավված են լինելու Դի-Վի-Վի Ինթերնեյշնալի հայաստանյան գրասենյակի և աջակցվող ՄԿԿ-ների ներկայացուցիչները։

1. **ԴԻՄԵԼՈՒ ԿԱՐԳԸ**

Կազմակերպության վերաբերյալ լրացված տեղեկատվաթերթիկը (Աղյուսակ 1) անհրաժեշտ է ուղարկել հետևյալ հասցեներին [info@dvv-international.am,](mailto:info@dvv-international.am,%20%20)  [tadevosyan@dvv-international.am](mailto:tadevosyan@dvv-international.am) (թեմայի դաշտում նշել «Համագործակցության հայտ»), **մինչև ս․թ․ ապրիլի 20-ը։**

Լրացուցիչ տեղեկատվություն ստանալու կամ հարցերի պարագայում կարող եք զանգահարել.

Հեռ.` +374 10 57 48 25 , +374 98 82 89 06

**ՀԱՎԵԼՎԱԾ 1**

**Դի-Վի-Վի Ինթերնեյշնալի հայաստանյան գրասենյակի և**

**աջակցվող Մեծահասակների Կրթության Կենտրոնների (ՄԿԿ) մասին**

[**Դի-Վի-Վի Ինթերնեյշնալի մասին**](https://www.dvv-international.de/)

Որպես մեծահասակների կրթության առաջատար մասնագիտական կառույց՝ Դի-Վի-Վի Ինթերնեյշնալն արդեն 50 տարի է, ինչ պարտավորություն է ստանձնել խթանելու շարունակական կրթությունը ավելի քան 40 երկրներում՝ աջակցություն տրամադրելով մեծահասակների կրթություն իրականացնող կառույցների ստեղծմանը և զարգացմանը: Դի- Վի-Վի Ինթերնեյշնալը ֆինանսավորվում է Գերմանիայի տնտեսական համագործակցության և զարգացման նախարարության, Գերմանիայի արտաքին գործերի նախարարության, Եվրոպական միության, ինչպես նաև այլ դոնորների կողմից:

**Մեծահասակների ուսումնառության և կրթության (ՄՈՒԿ )մասին**

*UNESCO-ն (2015թ․)* ՄՈՒԿ-ը սահմանում է որպես կրթության ու ուսումնառության բոլոր այն ձևերը, որոնց նպատակն է խթանել մեծահասակների ներգրավվածությունը հասարակական կյանքում և աշխատաշուկայում։ Այն պարունակում է ֆորմալ, ոչ ֆորմալ ու ինֆորմալ ուսումնական գործընթացների ամբողջությունը, որի օգնությամբ հասարակության կողմից մեծահասակ ընկալվող մարդիկ զարգացնում ու հարստացնում են ապրելու և աշխատելու համար անհրաժեշտ կարողություններ՝ ելնելով իրենց համայնքների, կազմակերպությունների, հասարակությունների կամ էլ իրենց սեփական շահերից։ Քանի որ շատ հասարակություններում երիտասարդության ու հասունության սահմանները փոփոխական են, «մեծահասակ» եզրը ներառում է այն բոլոր մարդկանց, որոնք ներգրավված են մեծահասակների ուսումնառության ու կրթության մեջ, նույնիսկ եթե դեռ չափահաս չեն։

*Եվրոպական միությունը (ԵՄ)* մեծահասակների կրթությունը սահմանում է որպես «ընդհանուր և մասնագիտական, ֆորմալ ու ոչ ֆորմալ ուսումնական գործունեության տեսակներ, որոնցում մեծահասակներն ընդգրկվում են առաջնային կրթությունից ու ուսումնառությունից հետո»:

*Մեծահասակների կրթության հինգերորդ միջազգային համաժողովում (1997թ.)* ՄՈՒԿ-ը սահմանվում է հետևյալ կերպ․ «Ֆորմալ կամ ոչ ֆորմալ շարունակական ուսումնական գործընթացների ամբողջություն, որի օգնությամբ հասարակության կողմից մեծահասակ ընկալվող մարդիկ զարգացնում են իրենց ունակությունները, հարստացնում իրենց գիտելիքներն ու բարելավում իրենց տեխնիկական կամ մասնագիտական որակավորումները, կամ էլ նոր ուղղվածություն հաղորդում դրանց՝ համապատասխանեցնելով հասարակության կամ իրենց սեփական կարիքներին»։

[**Դի-Վի-Վի Ինթերնեյշնալի հայաստանյան գրասենյակի մասին**](https://www.dvv-international.ge/armenia/profile)


Դի-Վի-Վի Ինթերնեյշնալի հայաստանյան գրասենյակը հիմնվել է 2002թ.-ին՝ դառնալով Հայաստանում մեծահասակների կրթության և ցկյանս ուսումնառության ներդրման և զարգացման առանցքային դերակատար։ Դի-Վի-Վի Ինթերնեյշնալի հայաստանյան գրասենյակն իր գործունեությունը ծավալում է եռամյա ծրագրերով՝ 3 մակարդակներոմ․

* Մակրո մակարդակ՝ ՄԿ ոլորտում քաղաքականության և համակարգային փոփոխություններ,
* Մեզո մակարդակ՝ կազմակերպությունների և մասնագետների կարողությունների զարգացում,
* Միկրո մակարդակ՝ մեծահասակների կրթության իրականացում Դի-Վի-Վի Ինթերնեյշնալի հայաստանյան գրասենյակի կողմից աջակցություն ստացող ՄԿ կենտրոններում։

Դի-Վի-Վի Ինթերնեյշնալի hայաստանյան գրասենյակն աջակցում է 4 մեծահասակների կրթության կենտրոնների․

|  |  |  |
| --- | --- | --- |
| * [«Խաչմերուկ» կրթական խորհրդատվական կենտրոն](https://www.facebook.com/%D5%84%D5%A5%D5%AE%D5%A1%D5%B0%D5%A1%D5%BD%D5%A1%D5%AF%D5%B6%D5%A5%D6%80%D5%AB-%D5%AF%D6%80%D5%A9%D5%B8%D6%82%D5%A9%D5%B5%D5%B8%D6%82%D5%B6-%D4%BD%D5%A1%D5%B9%D5%B4%D5%A5%D6%80%D5%B8%D6%82%D5%AF-%D5%B0%D5%AB%D5%B4%D5%B6%D5%A1%D5%A4%D6%80%D5%A1%D5%B4%D5%B8%D6%82%D5%B4-106602101142051) | Շիրակի մարզ | 2007թ․-ից սկսած |
| * [Սիսիանի մեծահասակների կրթության կենտրոն](https://www.facebook.com/SisianAec/) | Սյունիքի մարզ | 2014թ․-ից սկսած |
| * [Դիլիջանի համայնքային կենտրոն](https://www.facebook.com/DilijanCommunityCenter/) | Տավուշի մարզ | 2021թ․-ից սկսած |
| * [Մարտունու կանանց համայնքային խորհուրդ](https://www.facebook.com/mwccngo) | Գեղարքունիքի մարզ | 2021թ․-ից սկսած |

Այդ աջակցության շրջանակներում վերոնշյալ կենտրոններին տրամադրվում է տարեկան ֆինանսավորում ոչ ֆորմալ կրթական ծրագրեր (մասնագիտական և փափուկ հմտությունների ուսուցման) և նախաձեռնություններ իրականացնելու նպատակով, ինչպես նաև իրականացվում է կենտրոնների աշխատակազմի և դասընթացավարների կարողությունների շարունակական զարգացում՝ դասընթացավարների դասընթացի (ToT), ուսումնական այցերի, մենթորական աջակցության, Մեծահասակների կրթության ցանցում ներառման և մասնակցության միջոցով։



1. Դի-Վի-Վի Ինթերնեյշնալի հայաստանյան գրասենյակի և նրա կողմից աջակցվող մեծահասակների կրթության կենտրոնների մասին՝ **տես Հավելված 1** [↑](#footnote-ref-1)
2. Սույն ցանկում ներառված համագործակցության ասպեկտները քննարկվում և հաստատվում են ընդգրկված կողմերի փոխադարձ համաձայնությամբ ընտրության գործընթացի ընթացքում և արդյունքում։ [↑](#footnote-ref-2)
3. Վերջինիս կդիտարկվի ծառայությունների տրամադրում և կամրագիվի Դի-Վի-Վի Ինթերնեյշնալի հայաստանյան գրասենյակի և տվյալ կառույցի միջև պայմանագրով: [↑](#footnote-ref-3)
4. Օրինակ՝ լեզուներ, ՏՀՏ, արհեստագործություն, խառը, այլ [↑](#footnote-ref-4)